Her er tabloidavisens «unnskyldning» til van Gaal
Tabloidavisen valgte sin helt egen julehilsen til Manchester Uniteds hardt pressede manager 24. desember i en sak hvor «Apollo Gees» har byline. En liknende vri på norsk ville vært «Unn Skyldninger». – Har noen i dette rommet tenkt til å unnskylde seg for meg? Ingen? Det er det jeg lurer på, åpnet van Gaal pressekonferansen med onsdag da han fikk spørsmål om han var enig med Arsene Wenger i at spekulasjonene rundt hans egen fremtid er respektløse. Bakgrunn: Opprørt van Gaal fikk nok: – God jul!Da klarte ikke The Sun dy seg. – LVG krever en unnskyldning, så... Unnskyld, skriver avisen over hele baksiden torsdag og ramser opp fem «unnskyldninger». – Vi beklager at du ikke har vunnet på seks kamper. – Vi beklager at du har falt fra 1. til 5. plass. – Vi beklager at du ble slått ut av Champions League. – Vi beklager at du kjeder fansen til tårer. – Vi beklager at du har brukt 250 millioner pund på å oppnå alt dette.En nådeløs hilsen tilbake til van Gaal som de siste ukene har fått gjennomgå i britisk presse. Det var også bakgrunnen for at nederlenderen hisset seg opp på pressekonferansen hvor han presiserte at han måtte stille på kun på grunn av Premier League -reglementet før han reiste seg opp og gikk. – Hva har vi gjort galt, spurte en journalist. – Jeg trodde jeg allerede var sparket, leste jeg. Jeg har blitt sparket. Min kollega (Mourinho) var allerede her. Hva tror dere skjer med min kone eller mine barn eller med mine barnebarn eller med Manchester United-fansen eller mine venner? Hva tror dere skjer med dem? De har ringt meg. Mange ganger. Arsene Wenger sier også noe om det, svarte en tydelig forbannet 64-åring som også ba mediene «forholde seg til fakta». Etter fire minutter og 58 sekunder var hele pressekonferansen foran møtet med Stoke 2. juledag over. Ifølge The Sun har Manchester United-styret bestemt seg for å beholde van Gaal inntil videre. – Monologen er preget av sutring. «Jeg vil ikke snakke med dere, jeg stiller kun opp fordi jeg må» og så videre. Det går ikke! Arrogansen skinner igjennom, hans ser på journalister som parasitter. De ser ikke en sterk leder som kan bringe suksess. Fansen ser en forurettet og litt ynkelig figur, sier TV 2-kommentator Øyvind Alsaker til VG.
– Har noen i dette rommet tenkt til å unnskylde seg for meg? spurte Louis van Gaal (64) på pressekonferansen lille julaften. Dagen derpå våknet han til fem «unnskyldninger» fra The Sun.